Europese Unie gevra om “swaar” vuurwerke te verbied | Maroela Media
Europese Unie gevra om “swaar” vuurwerke te verbied
Na minstens vier mans in verskillende Europese lande in Nuwejaarsvuurwerkongelukke dood is, en talle mense oë en hande kwyt is, wil Nederland se Openbare Ministerie die Europese Unie vra om “swaar” vuurwerke te verbied.
Die Openbare Ministerie, wat min of meer die funksie van die Suid-Afrikaanse Nasionale Vervolgingsgesag verrig, het dit reeds per brief met die Ministerie van Veiligheid en Justisie opgeneem.
Ingevolge Europese riglyne mag swaar vuurwerke alleen deur professionele “afvuurders” hanteer word, maar veral in Nederland word die wetgewing gemaklik omseil. Een van die oorledenes was dan ook ‘n Nederlander, terwyl minstens agt mense elk ook vanjaar ‘n oog kwyt is. Verskeie jong Nederlanders het ook hul hande in vuurkwerontploffings verloor, en die klagte-webwerf het meer as 85 000 klagtes geregistreer. Die oogkundige vereniging van Nederland bepleit al ses jaar lank ‘n algehele verbod op vuurwerke, en blameer die politici daarvoor dat dit nie ingestel word nie.
Die ander mans wat in vuurwerkontploffings gesterf het, was van Oostenryk, Duitsland en Frankryk
Europese Unie Nuwejaar vuurwerke
“Juridiese korrupsie in SA nader breekpunt”
Hubble betrap ster wat “nies”